**Príloha č. 3 k výzve**

**„Návrh“**

**Zmluva**

uzatvorená podľa § 296 ods. 2 zák. č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**Článok 1.**

**Zmluvné strany**

**Objednávateľ:**

Názov organizácie: Obec Rovinka

Sídlo organizácie: Hlavná 350/95, 900 41 Rovinka, Slovenská republika

IČO: 00305057

DIČ: 2020362036

IČ DPH: nie je platiteľ DPH

Banka: Všeobecná úverová banka, a.s.

Číslo účtu: 24722112/0200

IBAN: SK61 0200 0000 0000 2472 2112

Zastúpenie: Milan Kubeš, starosta obce

Tel.: 02/45985 250

E-mail: kubes@obecrovinka.sk

Web stránka: [www.obecrovinka.sk](http://www.obecrovinka.sk)

Právna forma: obec

*(ďalej len „objednávateľ“)*

a

**Dodávateľ:** (*v prípade skupiny dodávateľov, uviesť za všetkých členov skupiny dodávateľov*)

Názov:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu:

IBAN:

Tel.:

E-mail zodpovednej kontaktnej osoby:

Zapísaný v Obchodnom registri ......

*(ďalej len „dodávateľ“)*

**Preambula**

Východiskovým podkladom na uzatvorenie tejto zmluvy č. ............../2022 na dodávku stravy pre žiakov a zamestnancov základnej školy a deti a zamestnancov materskej školy pre školský rok 2022/2023 (ďalej „zmluva“) je cenová ponuka úspešného uchádzača, predložená verejnému obstarávateľovi vo verejnom obstarávaní podľa podmienok a opisu predmetu zákazky a požiadaviek na predmet zákazky, uvedených vo výzve na predloženie cenovej ponuky na predmet zákazky „Zabezpečenie stravovania pre žiakov a zamestnancov základnej a materskej školy v Rovinke pre školský rok 2021/2022“ zadávanej postupom podľa § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“).

**Článok 2.**

**Predmet zmluvy**

* 1. Predmetom tejto zmluvy je záväzok dodávateľa vyrábať a dodávať stravu - pre žiakov a zamestnancov základnej školy a pre deti a zamestnancov materskej školy v jej detašovaných priestoroch pre školský rok 2022/2023. za podmienok určených v tejto zmluve a záväzok objednávateľa stravu prevziať a zaplatiť za ich výrobu a dodanie dohodnutú cenu.
	2. Dodávateľ sa zaväzuje plniť záväzky z tejto zmluvy vo vlastnom mene a na vlastnú zodpovednosť.
	3. Dodávateľ sa zaväzuje stravu vyrábať a dodávať počas platnosti tejto zmluvy pravidelne počas pracovných dní pondelok – piatok, s výnimkou školských prázdnin (jesenné, vianočné, polročné, jarné, veľkonočné, letné), s výnimkou štátnych sviatkov a s výnimkou iných dní, počas ktorých nebude ZŠ v prevádzke (riaditeľské voľno a pod.), ktoré budú uchádzačovi/dodávateľovi vopred oznámené.
	4. Dodávateľ sa zaväzuje stravu vyrábať a poskytovať plne v súlade s Vyhláškou Ministerstva školstva Slovenskej republiky č. 330/2009 Z. z. o zariadení školského stravovania v platnom znení za účelom zabezpečenia zdravej výživy detí a žiakov v čase ich pobytu v školách alebo školských zariadeniach a diétneho stravovania detí a žiakov v čase ich pobytu v školách alebo školských zariadeniach ako aj zabezpečenia stravovania zamestnancov škôl a/alebo školských zariadení.
	5. V nadväznosti na predchádzajúci bod výroba jedál/stravy sa bude zabezpečovať podľa:
		1. materiálno-spotrebných noriem a receptúr pre školské stravovanie, receptúr pre diétne stravovanie a receptúr, ktoré charakterizujú príslušnú územnú oblasť,
		2. odporúčaných výživových dávok podľa vekových kategórií stravníkov,
		3. zásad na zostavovanie jedálnych lístkov podľa [prílohy č. 1](https://www.slov-lex.sk/pravne-predpisy/SK/ZZ/2009/330/20090901#prilohy.priloha-priloha_c_1_k_vyhlaske_c_330_2009_z_z.oznacenie) k Vyhláške č. 330/2009 Z. z.
		4. hygienických požiadaviek a zásad správnej výrobnej praxe (*Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu Slovenskej republiky (oznámenie č. 195/1996 Z. z.) v znení neskorších predpisov*.)
		5. finančného príspevku od zákonného zástupcu dieťaťa alebo žiaka na nákup potravín na jedlo podľa zvoleného finančného pásma podľa [§ 140 a 141 zákona](https://www.slov-lex.sk/pravne-predpisy/SK/ZZ/2008/245/#paragraf-140) č.245/2008 Z. z. Školský zákon,
		6. hygienických požiadaviek na prácu s potravinami pri zabezpečovaní celospoločenských programov (napr. *Nariadenie vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách)* s účasťou detí alebo žiakov škôl alebo školských zariadení na príprave ovocia a zeleniny na ich konzumáciu pri zabezpečení pedagogického dozoru.
	6. Predpokladaný počet stravníkov je 45 detí materskej školy, 445 žiakov základnej školy a 23 zamestnancov.
	7. Pre výrobu a dodanie stravy – obedov sú záväzné materiálno-spotrebné normy a receptúry pre školské stravovanie, pre vekovú skupinu stravníkov A, B,C a D:
		1. veková skupina A – dávky potravín pre 2 až 6-ročné deti materských škôl,
		2. veková skupina B – dávky potravín pre 6 až 11-ročných žiakov základných škôl,
		3. veková skupina C – dávky potravín pre 11 až 15-ročných žiakov základných škôl,
		4. veková skupina D – dávky potravín pre 15 až 19-ročných žiakov stredných škôl a dospelých stravníkov.

**Článok 3**

**Miesto, doba, čas a spôsob poskytovania predmetu zmluvy**

* 1. Miestom poskytovania predmetu zmluvy je:
* Základná škola, Školská 266, 900 41 Rovinka
* Kultúrny dom Rovinka, Hlavná 76, 900 41 Rovinka
* Cieľová Rovinka, Železničná 322, 900 41 Rovinka
	1. Táto zmluva sa uzatvára na dobu určitú, a to na obdobie dvoch školského roka 2022/2023, t. j. od 01. 09. 2022 do 30. 06. 2023.
	2. Dodávateľ musí pripravovať a vydávať stravu v súlade s platnou legislatívou týkajúcou sa prípravy a výdaja stravy v školských zariadeniach. Objednávateľ vyžaduje, aby bol dovoz stravy do výdajne uskutočňovaný v gastronádobách resp. tęrmonádobách spĺňajúcich platné hygienické normy. Každé jedlo musí byt' pripravované z čerstvých, zdravotne neškodných surovín najvyššej akosti bez použitia konzervačných látok, náhradných dochucovadiel (napríklad glutaman sodný), náhradných sladidiel atď.
	3. Príprava a dodanie stravy – obedov na miesto dodania a v termíne podľa predchádzajúcich bodov, pre žiakov a zamestnancov ZŠ a deti a zamestnancov MŠ. Dodanie stravy bude do 3 samostatných objektov, v ktorých budú zriadené triedy základnej a materskej školy.

Strava bude vyrábaná a poskytovaná plne v súlade s Vyhláškou Ministerstva školstva Slovenskej republiky č. 330/2009 Z. z. o zariadení školského stravovania v platnom znení za účelom zabezpečenia zdravej výživy detí a žiakov v čase ich pobytu v školách alebo školských zariadeniach a diétneho stravovania detí a žiakov v čase ich pobytu v školách alebo školských zariadeniach ako aj zabezpečenia stravovania zamestnancov škôl a/alebo školských zariadení.

 **Výroba jedál/stravy sa bude zabezpečovať podľa**:

1. materiálno-spotrebných noriem a receptúr pre školské stravovanie, receptúr pre diétne stravovanie a receptúr, ktoré charakterizujú príslušnú územnú oblasť,
2. odporúčaných výživových dávok podľa vekových kategórií stravníkov,
3. zásad na zostavovanie jedálnych lístkov podľa [prílohy č. 1](https://www.slov-lex.sk/pravne-predpisy/SK/ZZ/2009/330/20090901#prilohy.priloha-priloha_c_1_k_vyhlaske_c_330_2009_z_z.oznacenie) k Vyhláške č. 330/2009 Z. z.,
4. hygienických požiadaviek a zásad správnej výrobnej praxe (*Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu Slovenskej republiky (oznámenie č. 195/1996 Z. z.) v znení neskorších predpisov*.),
5. finančného príspevku od zákonného zástupcu dieťaťa alebo žiaka na nákup potravín na jedlo podľa zvoleného finančného pásma podľa [§ 140 a 141 zákona](https://www.slov-lex.sk/pravne-predpisy/SK/ZZ/2008/245/#paragraf-140) č. 245/2008 Z. z. Školský zákon,
6. hygienických požiadaviek na prácu s potravinami pri zabezpečovaní celospoločenských programov[*1)*](https://www.slov-lex.sk/pravne-predpisy/SK/ZZ/2009/330/20090901#poznamky.poznamka-1)s účasťou detí alebo žiakov škôl alebo školských zariadení na príprave ovocia a zeleniny na ich konzumáciu pri zabezpečení pedagogického dozoru.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[*1)*](https://www.slov-lex.sk/pravne-predpisy/SK/ZZ/2009/330/20090901#poznamky.poznamka-1) *Nariadenie vlády Slovenskej republiky č. 189/2017 Z. z. poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach*

* 1. Dodávateľ zabezpečí vlastnými kapacitami objednávanie/odhlasovanie obedov stravníkmi na jednotlivé dni, evidenciu stravníkova a bude raz mesačne objednávateľovi vykazovať počet odobratých obedov deti MŠ a žiakov I. a II. stupňa ZŠ (jednotlivo). Z dôvodu kompatibility so systémom základnej a materskej školy sa požaduje na zabezpečenie odhlasovania/prihlasovania, evidenciu stravníkov použiť školský systém EduPage.
	2. Dodávateľ zabezpečí v mene objednávateľa výber úhrad za stravu od stravníkov na základe vlastnej evidencie.
	3. Verejný obstarávateľ vyžaduje, aby v rámci štruktúry jednotkovej ceny za obed bola dodržaná výška materiálových nákladov – nákladov na nákup potravín podľa vyššie uvedeného 3. finančného pásma účinného od 01. 09. 2019. Zostatok navrhovanej ceny uchádzača predstavuje jeho režijné (prevádzkové) náklady, vrátane dopravy na miesto dodania a vrátane DPH, ak je platiteľom DPH.

Vzhľadom k tomu, že strava/jedlá budú vyrábané na inom mieste a do miesta plnenia – poskytnutia stravovacích služieb bude dovážaná, verejný obstarávateľ vyžaduje, aby vozidlo na prepravu stravy/jedál spĺňalo podmienky nariadenia (ES) č. 825/2004 EP a Rady z 29.04.2004 o hygiene potravín (kapitola IV preprava).

* 1. **Pre zabezpečenie stravy v jednotlivých objektoch platia nasledovné špecifické ustanovenia:**

***A) prevádzka ZŠ v budove Základná škola, Školská 266, 900 41 Rovinka***

Predpokladaný počet stravníkov je 335 žiakov a 15 zamestnancov.

* veková skupina B – dávky potravín pre 6 až 11-ročných žiakov základných škôl (165 stravníkov),
* veková skupina C – dávky potravín pre 11 až 15-ročných žiakov základných škôl (170 stravníkov),
* veková skupina D – dávky potravín pre 15 až 19-ročných žiakov stredných škôl a dospelých stravníkov (15 stravníkov).

Dodávateľ bude dodávať obedy pre žiakov I. stupňa základnej školy, II. stupňa základnej školy a zamestnancov školy či ďalšie osoby, ktoré mu oznámi objednávateľ. Výdaj stravy sa bude uskutočňovať výhradne v dňoch školského vyučovania v čase od 11.30 h do 14.40 h. Výdaj stravy a umytie riadu použitého pri výdaji stravy zabezpečí dodávateľ prostredníctvom vlastných pracovníkov a to tak, aby výdaj stravy prebiehal plynule. Dodávateľ zabezpečí aj všetky čistiace a dezinfekčné prostriedky potrebné na uskutočnenie predmetu zákazky.

S dodávateľom bude zároveň uzatvorená nájomná zmluva na priestory, v ktorých bude zabezpečovať výdaj stravy v hodnote 200 € mesačne.

Požiadavky na kvalitu a kvantitu stravy pre žiakov 2. stupňa a zamestnancov:

* každé kompletné menu sa musí skladať z polievky, hlavného jedla, nápoja a ovocného kompótu/zeleninového šalátu,
* na výber minimálne 1 druh polievky denne,
* jedna porcia polievky musí mať objem minimálne 0,33 litra; v priebehu pracovného týždňa musí byť zaradený minimálne 1x mäsový vývar (napríklad slepačí, hovädzí, bravčový), minimálne 1x viacdruhová zeleninová polievka, minimálne 1x smotanová polievka (napríklad fazuľová, šošovicová, zemiaková); k jednej porcii polievky musia prislúchať minimálne 2 krajce chleba,
* na výber minimálne 3 druhy hlavných jedál denne, z toho minimálne jedno musí byť bezlepkové,
* jedna porcia mäsitého jedla musí obsahovať mäso bez kosti (napríklad kuracie prsia, hovädzie zadné stehno, bravčové karé) hmotnosti minimálne 100 gramov v surovom stave alebo mäso s kosťou (kuracie stehno, bravčová krkovička s kosťou) hmotnosti minimálne 200 gramov v surovom stave; príloha (napr. zemiaky, ryža, cestovina) k hlavnému jedlu musí mať hmotnosť minimálne 200 gramov v hotovom stave,
* jeden druh mäsa sa môže opakovať maximálne 4x v rámci jedného týždňa,
* jedna porcia bezmäsitého jedla musí mat' hmotnosť minimálne 350 gramov; v priebehu jedného pracovného týždňa musia byť zaradené minimálne 1x cestoviny (napríklad špenátové lasagne), minimálne 1x jedlo na báze zeleniny (napríklad zapekaná brokolica), minimálne 1x jedlo na báze syra (vyprážaný syr)
* jedna porcia vegetariánskeho resp. ovocného taniera musí mat' hmotnosť minimálne 400 gramov, v rámci jedného jedla musia byť zastúpené minimálne tri druhy zeleniny/ovocia, musia byt zastúpené prednostne sezónne druhy zeleniny/ovocia,
* jedno jedlo (polievka, hlavné jedlo) sa môže opakovať maximálne 2x za jeden kalendárny mesiac,
* jedna porcia nápoja, podávaného k obedom, musí mať minimálny objem 0,2 litra; v období od apríla do októbra sú preferované studené nápoje (napríklad voda so sirupom, ľadový čaj, voda), v období od novembra do marca sú preferované teplé nápoje (napríklad ovocný, zelený, čierny čaj)
* jedna porcia kompótu/šalátu musí obsahovať minimálne 100 gramov zaváraného (čerstvého) ovocia resp. 100 gramov zeleniny,
* pri každom jedle musí úspešný uchádzač, (dodávateľ) uvádzať údaje v nasledovnom rozsahu: energetická hodnota (v kilojouloch), hmotnosť mäsa v surovom stave v gramoch, hmotnosť príloh v hotovom stave v gramoch, hmotnosť bezmäsitého jedla v hotovom stave v gramoch, hmotnosť vegetariánskeho resp. ovocného taniera v gramoch, zoznam alergénov.

***B) prevádzka ZŠ v budove Kultúrny dom Rovinka, Hlavná 76, 900 41 Rovinka***

Predpokladaný počet stravníkov je 110 žiakov a 5 zamestnancov.

* veková skupina B – dávky potravín pre 6 až 11-ročných žiakov základných škôl (110 stravníkov),
* veková skupina D – dávky potravín pre 15 až 19-ročných žiakov stredných škôl a dospelých stravníkov (5 stravníkov).

Dodávateľ bude dodávať obedy pre žiakov I. stupňa základnej školy a zamestnancov školy či ďalšie osoby, ktoré mu oznámi objednávateľ. Výdaj stravy sa bude uskutočňovať výhradne v dňoch školského vyučovania v čase od 11.30 h do 14.40 h. Výdaj stravy a umytie riadu použitého pri výdaji stravy zabezpečí dodávateľ prostredníctvom vlastných pracovníkov a to tak, aby výdaj stravy prebiehal plynule. Dodávateľ zabezpečí aj všetky čistiace a dezinfekčné prostriedky potrebné na uskutočnenie predmetu zákazky.

***C) prevádzka MŠ v budove Cieľová Rovinka, Železničná 322, 900 41 Rovinka***

Predpokladaný počet stravníkov je 45 detí a 3 zamestnancov.

* veková skupina A – dávky potravín pre 2 až 6-ročné deti materských škôl (45 stravníkov),
* veková skupina D – dávky potravín pre 15 až 19-ročných žiakov stredných škôl a dospelých stravníkov (3 stravníkov).

Dodávateľ bude dodávať desiatu, obed a olovrant pre deti a zamestnancov MŠ či ďalšie osoby, ktoré mu oznámi objednávateľ. Výdaj stravy a umytie riadu použitého pri výdaji stravy zabezpečí dodávateľ prostredníctvom vlastných pracovníkov a to tak, aby výdaj stravy prebiehal plynule. Dodávateľ zabezpečí aj všetky čistiace a dezinfekčné prostriedky potrebné na uskutočnenie predmetu zákazky. Dodávateľ zabezpečí všetky potrebné zariadenia (prístroje, riady, kuchynské náradie,...), nad rámec poskytnutých obstarávateľom, ktoré bude potrebovať na uskutočnenie predmetu zákazky.

Výdaj stravy sa bude uskutočňovať výhradne v dňoch školského vyučovania v čase:

od 8.20 h raňajky

od 11.20 h obed

od 14.20 h olovrant

* 1. Gastronádoby na prevoz stravy/jedál a výdaj stravy bude zabezpečovať v rámci svojich kapacít dodávateľ.
	2. Dodávateľ zabezpečí vlastnými kapacitami objednávanie/odhlasovanie obedov stravníkmi na jednotlivé dni, evidenciu stravníkova a bude raz mesačne objednávateľovi vykazovať počet odobratých obedov žiakov I. a II. stupňa (jednotlivo).
	3. Dodávateľ zabezpečí v mene objednávateľa výber úhrad za stravu od stravníkov na základe vlastnej evidencie.
	4. Za účelom prepravy stravy do miesta poskytovania objednávateľ zabezpečí prepravu špeciálnym vozidlom na prepravu stravy/jedál, ktoré spĺňa podmienky nariadenia (ES) č. 825/2004 EP a Rady z 29.04.2004 o hygiene potravín (kapitola IV preprava).

**Článok 4.**

**Zmluvná cena**

* 1. Cena za predmet zmluvy je stanovená podľa § 3 zákona NR SR č. 18/1996 Z. z. o cenách v znení neskorších predpisov a Vyhlášky č. 87/1996 Z. z., ktorou sa vykonáva zákon o cenách v znení neskorších zmien a doplnkov ako cena maximálna, platná a nemenná počas doby trvania zmluvy okrem prípadov uvedených v tomto článku zmluvy. Cena za predmet zmluvy je nasledovná (*údaje doplní uchádzač na základe návrhu na plnenie kritérií)*:

***Prevádzka základná škola:***

* + 1. jednotková cena za obed pre kategóriu stravníkov „B“: ............. bez DPH, ................s DPH
		2. jednotková cena za obed pre kategóriu stravníkov „C“: ............. bez DPH, ................s DPH
		3. jednotková cena za obed pre kategóriu stravníkov „D“: ............. bez DPH, .................s DPH

*bezlepkové obedy*

* + 1. jednotková cena za obed pre kategóriu stravníkov „B“: ............. bez DPH, ................s DPH
		2. jednotková cena za obed pre kategóriu stravníkov „C“: ............. bez DPH, ................s DPH
		3. jednotková cena za obed pre kategóriu stravníkov „D“: ............. bez DPH, .................s DPH

***Prevádzka kultúrny dom:***

* + 1. jednotková cena za obed pre kategóriu stravníkov „B“: ............. bez DPH, ................s DPH
		2. jednotková cena za obed pre kategóriu stravníkov „D“: ............. bez DPH, .................s DPH

*bezlepkové obedy*

* + 1. jednotková cena za obed pre kategóriu stravníkov „B“: ............. bez DPH, ................s DPH
		2. jednotková cena za obed pre kategóriu stravníkov „D“: ............. bez DPH, .................s DPH

***Prevádzka Cieľová Rovinka:***

* + 1. jednotková cena za obed pre kategóriu stravníkov „A“: ............. bez DPH, ................s DPH
		2. jednotková cena za obed pre kategóriu stravníkov „D“: ............. bez DPH, .................s DPH
	1. Cena predstavuje dohodnutú hodnotu všetkých plnení a záväzkov dodávateľa podľa tejto zmluvy vrátane záväzkov vyplývajúcich zo dodávateľom poskytnutej záruky za kvalitu. V cene sú zahrnuté všetky náklady dodávateľa potrebné k dodaniu predmetu tejto zmluvy. V jednotkovej cene sú zahrnuté náklady na nákup potravín na jedno jedlo podľa 3. finančného pásma účinného od 01. 09. 2019 podľa vekových skupín nasledovne:
		1. veková skupina A: 1,54 eur
		2. veková skupina B: 1,21 eur
		3. veková skupina C: 1,30 eur
		4. veková skupina D: 1,41 eur
	2. Objednávateľ má právo kedykoľvek počas platnosti tejto zmluvy vyžiadať od dodávateľa cenovú kalkuláciu jednotkových cien obedov podľa jednotlivých kategórií stravníkov (A, B, C a D) a podľa aktuálneho počtu stravníkov v mesiaci a súvisiace účtovné doklady dodávateľa. Dodávateľ je povinný tieto doklady objednávateľovi na vyžiadanie a v lehote určenej objednávateľom poskytnúť. V prípade preukázateľného zníženia nákladov na nákup potravín na jedno jedlo pod ich výšku v rámci 3. finančného pásma podľa predchádzajúceho bodu zmluvy, pôjde o podstatné porušenie zmluvy zo strany dodávateľa, čo je dôvod na odstúpenie od zmluvy.
	3. Celková cena za predmet tejto zmluvy neprekročí výšku 399 999,99 eur bez DPH.
	4. K zmene ceny nemôže dôjsť z dôvodov na strane dodávateľa počas platnosti tejto zmluvy. Cenu predmetu zmluvy je prípustné upraviť počas platnosti zmluvy len formou písomného a očíslovaného dodatku k zmluve, a to len v prípade preukázateľných zmien právnych predpisov (napr. daňové zákony, colné zákony, vyhlášky, iné administratívne opatrenia štátu), ktoré môžu ovplyvniť ceny. Zmena ceny nemôže mať za následok zvyšovanie dohodnutej ceny plnenia predmetu zmluvy alebo jeho časti a ktorým by došlo k podstatnej zmene tejto zmluvy, t.j. zmenila by sa povaha alebo by sa rozšíril rozsah pôvodnej zmluvy, doplnili by sa alebo menili podstatným spôsobom podmienky plnenia predmetu zmluvy, menila by sa ekonomická rovnováha zmluvy v prospech dodávateľa spôsobom, ktorý táto zmluva neupravuje, došlo by k nahradeniu dodávateľa iným spôsobom ako to ustanovuje § 18 ods. 1 písm. d) ZVO. Nemôže dôjsť k takej zmene ceny, ktorou by mohlo dôjsť k rozporu s ustanovením § 18 ZVO.
	5. Objednávateľ hradí dodávateľovi náklady na prevádzku Kultúrneho domu a Cieľovej Rovinky formou paušálnej mesačnej platby vo výške ............. € bez DPH.
	6. Vzhľadom k tomu, že ceny uvedené v článku 4.1. vychádzajú z plánovaných počtov vydaných jedál za príslušný kalendárny mesiac vo výške uvedenej dole sa strany dohodli pre prípad, že výdaj stravy v mesačnom súhrne klesne o 10 % oproti tomuto plánovanému počtu vydaných jedál, že dodávateľ bude za mesiac, v ktorom celkový počet odobraných jedál klesol o 10 % oproti plánovanému počtu, oprávnený fakturovať čiastku 1,25 EUR za každé neodobrané jedlo nad rámec 10 % rozdielu oproti plánovanému počtu vydaných jedál. Pre vylúčenie pochybností sa do počtov vydaných jedál nezapočítava olovrant a desiata pre stravníkov kategórie A.

***Mesiac - plánovaný počet vydaných jedál***

*september - 8 280*

*október - 8 740*

*november - 9 200*

*december - 7 360*

*január - 7 820*

*február - 6 440*

*marec - 10 520*

*apríl - 7 360*

*máj - 9 660*

*jún - 9 200*

**Článok 5.**

**Platobné podmienky**

* 1. Predmet zmluvy bude financovaný formou bezhotovostného platobného styku, bez poskytnutia preddavku. Dohodnutú cenu za predmet zmluvy v EUR vrátane DPH objednávateľ uhradí na základe predloženej faktúry, s lehotou splatnosti do 14 dní odo dňa jej doručenia objednávateľovi bezhotovostným platobným stykom. Platobná povinnosť objednávateľa sa považuje za splnenú v deň, keď bude z jeho bankového účtu poukázaná príslušná platba na účet dodávateľa.
	2. Nakoľko dodávateľ zabezpečí odhlasovanie/prihlasovanie obedov a evidenciu stravníkov vlastnými kapacitami, náklady na nákup potravín na obed, ktoré sa rovnajú finančnému limitu, ktorý je pre príslušnú kategóriu stravníka uvedený v článku. 4.2, a náklady na réžiu vo výške v zmysle príslušného všeobecne záväzného nariadenia obce/objednávateľa, budú stravníci vekovej kategórie A, B a C uhrádzať priamo dodávateľovi na jeho účet.
	3. Stravníci vekovej kategórie D budú uhrádzať celú hodnotu obeda uvedenú v článku 4.1. v plnej výške dodávateľovi
	4. Dodávateľ bude fakturovať objednávateľovi len rozdiel medzi cenou za obed uvedenou v článku 4.1. a úhradou od stravníkov v zmysle článku 5.2. Dodávateľ bude ďalej fakturovať objednávateľovi aj náklady na prevádzku vo výške podľa článku 4.6. a doplatok pri poklese počtu odobraných obedov podľa článku 4.7.
	5. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov a zákona č. 222/2004 Z. z. o DPH v znení neskorších predpisov. Neoddeliteľnou súčasťou faktúry bude súpis poskytnutých služieb – poskytnutých obedov za predchádzajúci kalendárny mesiac.
	6. Faktúry budú predkladané v jednom vyhotovení.
	7. V prípade, ak faktúra nebude obsahovať všetky náležitosti podľa predchádzajúceho bodu alebo bude obsahovať nesprávne alebo neúplné údaje, objednávateľ je oprávnený ju do dátumu splatnosti vrátiť dodávateľovi. Dodávateľ faktúru podľa charakteru nedostatku buď opraví alebo vystaví novú faktúru. Na opravenej alebo novej faktúre vyznačí nový dátum splatnosti.

**Článok 6.**

**Zodpovednosť za škodu**

* 1. Strana ktorá poruší svoju povinnosť z tejto zmluvy, je povinná nahradiť škodu tým spôsobenú druhej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť.
	2. Uplatnenie náhrady škody sa riadi ustanoveniami § 373 a nasl. Obchodného zákonníka v platnom znení.

**Článok 7.**

**Zmluvné pokuty a úroky z omeškania**

* 1. Pri omeškaní dodávateľa s plnením predmetu tejto zmluvy, má objednávateľ voči dodávateľovi právo na zaplatenie zmluvnej pokuty vo výške 0,03 % z ceny plnenia (bez DPH) za každý deň, v ktorom omeškania nastalo. V prípade uplatnenia zmluvnej pokuty je dodávateľ povinný túto zmluvnú pokutu uhradiť.
	2. Zmluvné strany sa dohodli, že zmluvná pokuta môže byť z fakturovanej čiastky odpočítaná alebo bude vykonaný zápočet, ak je to uplatniteľné.
	3. V prípade omeškania objednávateľa s úhradou peňažných záväzkov dodávateľovi (úhrada faktúr) má dodávateľ voči objednávateľovi právo na zaplatenie úroku z omeškania z dlžnej sumy, a to vo výške 0,03% z fakturovanej a neuhradenej sumy za každý aj začatý deň omeškania s úhradou.
	4. Zmluvné pokuty a úroky z omeškania, dohodnuté touto zmluvou hradí povinná strana nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno, podľa príslušných ustanovení Obchodného zákonníka, vymáhať samostatne.
	5. Objednávateľ má právo na osobitnú zmluvnú pokutu v prípade porušenia ustanovenia bodu 12.4. tejto zmluvy dodávateľom.

**Článok 8.**

**Subdodávatelia**

* 1. Podľa § 2 ods. 5 písm. e) ZVO subdodávateľom je hospodársky subjekt, ktorý uzavrie alebo uzavrel s úspešným uchádzačom (dodávateľom) písomnú odplatnú zmluvu na plnenie určitej časti zákazky (tejto zmluvy).
	2. Objednávateľ podpisom tejto zmluvy akceptuje subdodávateľov dodávateľa, ktorí sú zapísaní v registri partnerov verejného sektora, podľa podmienok zákona č. 315/2016 Z. z. o registri partnerov verejného sektora a o zmene a doplnení niektorých zákonov. Identifikácia subdodávateľov, predmet a rozsah ich subdodávok sú uvedení v Prílohe č. 1 tejto zmluvy. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	3. Dodávateľ je povinný bezodkladne oznámiť objednávateľovi akúkoľvek zmenu údajov o subdodávateľovi. Dodávateľ je povinný bezodkladne oznámiť objednávateľovi zmenu subdodávateľa a údaje podľa predchádzajúceho bodu 8.2.
	4. Zapísanie subdodávateľov v registri partnerov verejného sektora overuje objednávateľ v informačnom systéme - Register partnerov verejného sektora. Údaje zapísané v registri, nie je podľa § 3 ods. 2 zákona č. 315/2016 Z. z., potrebné pred orgánmi verejnej moci preukazovať.
	5. Pri plnení predmetu zmluvy subdodávateľom má dodávateľ zodpovednosť akoby predmet zmluvy plnil sám.
	6. K zadaniu určitého podielu predmetu zmluvy subdodávateľovi, neuvedeného v Prílohe č. 1 tejto zmluvy alebo k zmene subdodávateľa uvedeného v Prílohe č.1 zmluvy počas plnenia predmetu tejto zmluvy môže dôjsť len na základe písomného dodatku k tejto zmluve, podpísaného oboma zmluvnými stranami, neoddeliteľnou prílohou ktorého bude písomné potvrdenie o overení zapísania subdodávateľa v registri partnerov verejného sektora zo strany objednávateľa, podľa podmienok zákona č. 315/2016 Z. z., pred podpisom takéhoto dodatku k zmluve.

**Článok 9**

**Doručovanie**

* 1. Doručením sa rozumie prijatie zásielky/elektronickej pošty zmluvnou stranou, ktorej bola adresovaná bez ohľadu na to, či ide o doručovanie poštovou prepravou alebo elektronicky.
	2. V prípade doručovanie zásielok doporučene/do vlastných rúk s potrebou overenia prevzatia, sa za deň doručenia zásielky sa považuje deň
		1. v ktorom ju strana, ktorej bola adresovaná odoprela prijať,
		2. ktorým márne uplynula odberná lehota pre jej vyzdvihnutie na pošte alebo
		3. v ktorý bola na nej zamestnancom pošty vyznačená poznámka, že „adresát sa odsťahoval”, „adresát je neznámy” alebo iná poznámka, ktorá podľa platného poštového poriadku znamená nedoručiteľnosť zásielky.
	3. Doručovanie podľa bodu 14.2. je možné uskutočňovať elektronicky, pričom zmluvná strana, ktorej je zásielka určená, je povinná potvrdiť jej doručenie odosielajúcej zmluvnej strane odpovedným emailom a zmluvná strana, ktorá zásielku odosiela, opatrí doručované dokumenty zaručeným elektronickým podpisom osoby oprávnenej konať za zmluvnú stranu.

**Článok 10**

**Riešenie sporov**

* 1. Ak sa vyskytnú rozpory v dokumentoch a pri plnení zmluvy, tak prioritu majú:
		1. táto zmluva,
		2. ponuka (vrátane návrhu ceny).
	2. V prípade sporov, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd.
	3. Spory zmluvných strán neoprávňujú dodávateľa zastaviť plnenie predmetu zmluvy.
	4. Zmluvný vzťah sa bude riadiť právnym poriadkom SR. Spory bude rozhodovať príslušný súd SR.

**Článok 11.**

**Ukončenie zmluvy**

* 1. Zmluvné strany môžu túto zmluvu ukončiť pred uplynutím doby jej platnosti:
1. písomnou dohodou alebo
2. odstúpením od zmluvy podľa § 344 a nasl. Obchodného zákonníka z dôvodu podstatného porušenia zmluvných povinností vyplývajúcich z tejto zmluvy.
	1. Za podstatné porušenie povinností budú zmluvné strany považovať porušenie povinnosti vyplývajúcej zo zmluvy a to:
3. ak dodávateľ bude viac ako päťkrát preukázateľne v omeškaní s plnením predmetu zmluvy tak, ako to určuje táto zmluva,
4. v prípade podstatného porušenia tejto zmluvy podľa bodu 4.3.
5. porušenie ustanovenia podľa čl. 12 bod 12.2 a 12.3 tejto zmluvy dodávateľom,
6. naplnenie ustanovenia čl. 12 bod 12.4 tejto zmluvy dodávateľom,
7. porušenie ustanovenia čl. 8 tejto zmluvy dodávateľom,
8. ak dodávateľ nebol v čase uzavretia zmluvy zapísaný v registri partnerov verejného sektora alebo ak bolo právoplatne rozhodnuté o výmaze dodávateľa z registra z registra partnerov verejného sektora podľa príslušných ustanovení zákona č. 315/2016 Z. z. v platnom znení alebo ak mu bol právoplatne uložený zákaz účasti podľa § 182 ods. 3 písm. b) ZVO počas platnosti tejto zmluvy,
9. ak subdodávateľ v kontexte § 11 ods. 1 ZVO a § 2 ods. 1 písm. a) bod 7 zákona č. 315/2016 Z. z. v platnom znení nebol zapísaný v registri partnerov verejného sektora alebo bolo právoplatne rozhodnuté o jeho výmaze z tohto registra počas platnosti tejto zmluvy,
10. ak objednávateľ bude v omeškaní s úhradou faktúry o viac ako 30 kalendárnych dní od dohodnutého termínu splatnosti faktúry.
	1. Objednávateľ má právo odstúpiť od zmluvy aj v prípade, ak bol počas platnosti tejto zmluvy vyhlásený na majetok dodávateľa konkurz, začaté konkurzné konanie alebo zamietnutý návrh na vyhlásenie konkurzu pre nedostatok majetku alebo bola povolená reštrukturalizácia, alebo je dodávateľ vstúpil do likvidácie.
	2. Odstúpenie od zmluvy sa nedotýka právnych vzťahov vzniknutých do okamihu odstúpenia od zmluvy. Obe strany sa zaväzujú splniť a vysporiadať si svoje záväzky vzniknuté pred odstúpením od zmluvy, a to najneskôr do 30 dní odo dňa odstúpenia.
	3. Účinky odstúpenia nastávajú dňom doručenia oznámenia o odstúpení jednej zmluvnej strany druhej zmluvnej strane.

**Článok 12.**

**Práva a povinnosti**

* 1. Všetky zmluvné dokumenty sa musia vypracovať v štátnom (slovenskom) jazyku.

* 1. Dodávateľ nesmie bez predchádzajúceho písomného súhlasu objednávateľa previesť záväzky zo zmluvy na tretiu osobu.
	2. Dodávateľ sa zaväzuje, že bez predchádzajúceho písomného súhlasu objednávateľa neprevedie na inú osobu akékoľvek pohľadávky, ktoré mu vzniknú podľa tejto zmluvy.
	3. Dodávateľ sa zaväzuje, že počas platnosti zmluvy nebude uskutočňovať právne úkony smerujúce k prevodu práv a povinností vyplývajúce z tejto zmluvy (singulárne, príp. univerzálne právne nástupníctvo) na iné subjekty bez predchádzajúceho písomného súhlasu objednávateľa. Uvedené právne úkony bez predchádzajúceho písomného súhlasu budú voči objednávateľovi od samého začiatku právne neúčinné a objednávateľ je v takomto prípade oprávnený odstúpiť od tejto zmluvy s tým, že dodávateľ bude povinný za porušenie zmluvného záväzku v zmysle tohto bodu zaplatiť objednávateľovi osobitnú zmluvnú pokutu vo výške 5 % z už zrealizovaných dodávok predmetu tejto zmluvy.
	4. Samotné uzavretie tejto zmluvy nezakladá nárok dodávateľa na uskutočnenie plnenia predmetu tejto zmluvy.
	5. Dodávateľ je povinný zabezpečovať prípravu stravy v súlade so všeobecne platnými právnymi predpismi. Príprava stravy určenej pre žiakov škôl sa musí uskutočňovať v súlade so všetkými platnými právnymi predpismi, normami, bezpečnostnými a hygienickými zásadami, predovšetkým s ustanoveniami zákona č. 245/2008 Z. z. o výchove a vzdelávaní (školský zákon), vyhlášky Ministerstva školstva Slovenskej republiky č. 33012009 Z. z. o zariadení školského stravovania. zásadami pre zostavovanie jedálnych lístkov v zariadeniach školského stravovania, odsúhlasených Úradom verejného zdravotníctva SR pod číslom HDM/8236/17004/2007 a ďalšími vykonávacími predpismi. Dodávateľ vyhlasuje, že si je vedomý povinnosti poskytovať v školských zariadeniach aj diétne stravovanie, tak ako to vyplýva z vyššie uvedených predpisov. Dodávateľ sa zaväzuje pri zostavovaní jedálneho lístka dôrazne zachovávať jeho pestrosť a variabilitu.
	6. Dodávateľ je povinný zabezpečiť výdaj stravy (obedov) v školskej jedálni (ďalej aj „výdajňa jedál“) v zmysle podmienok tejto zmluvy, na vlastné náklady minimálne jedným zamestnancom, vrátane inventáru potrebného na výdaj stravy, ako aj prestierania (servítky, obaly a iné).
	7. Dodávateľ je povinný zabezpečiť dovoz stravy na vlastné náklady.
	8. Dodávateľ je povinný na vlastné náklady zabezpečiť pitný režim stravníkov podľa príslušných právnych predpisov a noriem vzťahujúcich sa na poskytovanie jedál v zariadení školského stravovania.
	9. Dodávateľ je povinný dbať na dodržiavanie kvality a hygieny podávaných jedál a zabezpečiť kultúru stolovania a celkového prostredia vo výdajni jedál.
	10. Dodávateľ je povinný reagovať na prípadné reklamácie zástupcov objednávateľa ohľadom kvality, množstva podávaných jedál a kultúry stolovania.
	11. Dodávateľ je povinný včas oznámiť objednávateľovi prekážky na jeho strane, z dôvodu ktorých nebude možné dočasné plnenie zmluvy samotným dodávateľom.
	12. Dodávateľ je povinný zabezpečiť v primeranej kvalite a kvantite dočasné plnenie zmluvy inou osobou v prípade, že z objektívnych dôvodov nebude môcť dočasne plniť povinnosti vyplývajúce z tejto zmluvy sám.
	13. Dodávateľ uzavrie s objednávateľom nájomnú zmluvu o prenájme priestorov výdajne jedál pre stravníkov, ktoré bude využívať pri poskytovaní služieb podľa tejto zmluvy.
	14. Na naplnenie účelu tejto zmluvy udeľuje objednávateľ dodávateľovi právo prechodu cez nehnuteľnosti a priestory objednávateľa v nevyhnutnom rozsahu.
	15. Objednávateľ je povinný dodržiavať čas výdaja stravy stanovený touto zmluvou.
	16. Objednávateľ je povinný poučiť stravníkov o spôsobe objednávania a vydávania obedov podľa interných pravidiel dodávateľa.

**Článok 13.**

**Záverečné ustanovenia**

* 1. Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka a subsidiárne ustanoveniami Občianskeho zákonníka a ostatnými všeobecne záväznými právnymi predpismi a ustanoveniami zákona o verejnom obstarávaní.
	2. Zmeny a doplnky tejto zmluvy je možné robiť len písomnými dodatkami podpísanými oprávnenými zástupcami oboch zmluvných strán, tak aby boli tieto dodatky prijaté v súlade s príslušnými ustanoveniami zákona o verejnom obstarávaní. Dodatky budú očíslované podľa poradia.
	3. K návrhom dodatkov k tejto zmluve sa zmluvné strany zaväzujú vyjadriť písomne v lehote do 10 dní od doručenia návrhu dodatku druhej strane.
	4. Akékoľvek písomnosti podľa tejto zmluvy sa doručujú na adresu tej ktorej zmluvnej strane uvedenej pri označení zmluvných strán v čl. 1 tejto zmluvy, pokiaľ nie je zmena adresy písomne oznámená formou doručenky druhej zmluvnej strane. V prípade, ak sa podľa predchádzajúcich ustanovení doručovanú zásielku nepodarí riadne doručiť, považuje sa zásielka za doručenú v súlade s čl. 9 tejto zmluvy.
	5. Zmluva je vyhotovená v štyroch rovnopisoch s platnosťou originálu, dva rovnopisy pre objednávateľa a dva rovnopisy pre dodávateľa.
	6. Zmluva sa uzatvára na dobu plnenia predmetu tejto zmluvy podľa bodu 3.2. tejto zmluvy, prípadne do vyčerpania finančného limitu podľa bodu 4.4. tejto zmluvy, podľa toho čo nastane skôr a nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občianskeho zákonníka v znení neskorších predpisov.
	7. Zmluvné strany vyhlasujú, že si túto zmluvu prečítali, jej obsahu a právnym účinkom z nej vyplývajúcim porozumeli. Táto zmluva nebola podpísaná v tiesni ani za nápadne nevýhodných podmienok a na znak súhlasu s jej obsahom túto vlastnoručne podpisujú.

**Prílohami tejto zmluvy sú:**

Príloha č. 1 - Zoznam subdodávateľov

.

 V Rovinke, dňa .................... V ..................., dňa ....................

 Za objednávateľa: Za dodávateľa:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 objednávateľ dodávateľ

 Milan Kubeš, starosta titl., meno, priezvisko, funkcia

**Príloha č. 1 zmluvy**

**Subdodávatelia**

|  |  |  |  |  |  |
| --- | --- | --- | --- | --- | --- |
| **P. č.**  | **Názov** | **IČO** | **Predmet subdodávky** | **Rozsah subdodávky****v %** | **Rozsah subdodávky v eur** |
|  |  |  |  |  |  |
|  |  |  |  |  |  |
|  |  |  |  |  |  |

***Poznámka:*** *v prípade potreby je možné počet riadkov zvýšiť.*

 **Za objednávateľa: Za dodávateľa:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 objednávateľ dodávateľ

 Milan Kubeš, zástupca starostu titl., meno, priezvisko, funkcia

*Poznámka:*

* *podpis uchádzača alebo osoby oprávnenej konať za uchádzača*

*(v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov)*